tomron87/hebrew-wikipedia-sentences-corpus huggingface dataset:
בתחרות שנערכה ביוג'ין, הוא סיים במקום ה-10 בריצת 10000 מטר בתוצאה 27:06.35 דקות, ושמונה ימים לאחר מכן, בתחרות שנערכה בניו יורק, קבע תוצאה של 13:12.23 בריצת 5000 מטר וסיים במקום התשיעי.
בשנת 2011, קמוורור שבר את שיאו האישי בריצת חצי המרתון שלוש פעמים ברציפות: בחצי מרתון ברלין שנערך באפריל, זכה במדליית הזהב לאחר שקבע תוצאה של 1:00:38 שעות.
בחצי מרתון ליל שנערך בחודש ספטמבר סיים גם כן במקום הראשון בתוצאה של 1:00:02 שעות.
חודשיים לאחר מכן, בחצי מרתון ניו דלהי, קמוורור סיים במקום השני בתוצאה של 59:38 דקות, שבע שניות אחרי לליסה דסיסה האתיופי.
בתחרות חצי מרתון שנערכה בהאג בחודש מרץ, סיים קמוורור במקום הרביעי בשיא אישי חדש של 59:26 דקות.
באליפות קניה שנערכה בחודש יוני זכה במדליית הזהב בריצת 5000 מטר לאחר שקבע תוצאה של 13:31.30 שניות.
במרתון ברלין זכה במדליית הארד בתוצאה של 2:06:12 שעות, אחרי בני ארצו ג'פרי מוטאי (2:04:15 שעות) ודניס קימטו (2:04:16 שעות).
בחצי מרתון ראס אל-ח'ימה שנערך בחודש פברואר, סיים קמוורור במקום הראשון עם שיא אישי חדש של 58:54 דקות.
במרתון ברלין זכה במדליית הארד לאחר שקבע תוצאה של 2:06:26 שעות, אחרי בני ארצו וילסון קיפסנג, שקבע שיא עולם חודש של 2:03:23 שעות, ואליוד קיפצ'וגה שקבע תוצאה של 2:04:05 שעות.
באליפות העולם בחצי מרתון שנערכה בחודש מרץ בקופנהגן, דנמרק, זכה קמוורור במדליית הזהב כשקבע תוצאה של 59:08 שעות, ובמדליית הזהב בתחרות הקבוצתית, לפני נבחרת אתיופיה ואחרי נבחרת אריתראה.
בשנת 2014 קמוורור התחרה לראשונה בשני מרתונים מסבב המרתונים המרכזיים העולמי בשנה אחת: במרתון טוקיו סיים במקום השישי בתוצאה של 2:07:37 שעות, ובמרתון ברלין סיים במקום הרביעי בתוצאה של 2:06:39 שעות.
במקום הראשון סיים דניס קימטו, ששבר את שיא העולם והעמידו על 2:02:57 שעות.
באליפות העולם במרוצי שדה שנערכה בגויאנג, זכה במדליית הזהב האישית, ובמדליית הכסף הקבוצתית, לפני נבחרת בחריין ואחרי נבחרת אתיופיה.
באליפות העולם באתלטיקה שנערכה בבייג'ינג, זכה במדליית הכסף בריצת 10000 מטר בתוצאה של 27:01.76 דקות, לפני פול טנוי (27:02.83 דקות) ואחרי מו פארח (27:01.13 דקות).
במרתון ניו יורק זכה במדליית הכסף לאחר שקבע תוצאה של 2:10:48 דקות, לפני לליסה דסיסה (2:12:10 שעות) ואחרי בן ארצו סטנלי ביווט (2:10:34 שעות).
באליפות העולם בחצי מרתון שנערכה בקרדיף, זכה קמוורור במדליית הזהב בפעם השנייה ברציפות, כשקבע תוצאה של 59:10 דקות, למרות שנפל בזינוק הריצה.
הוא הקדים את בן ארצו בדן קרוקי מוצ'ירי (59:36 דקות) ואת מו פארח (59:59 דקות).
בתחרות הקבוצתית הוא זכה גם כן במדליית הזהב, ביחד עם חבריו לנבחרת בדן קרוקי מוצ'ירי וסימון צ'פרוט, לפני נבחרת אתיופיה ונבחרת אריתראה.
באולימפיאדת ריו, סיים במקום ה-11 בריצת 10000 מטר בתוצאה של 27:31.94 דקות.
באליפות העולם במרוצי שדה זכה קמוורור בשתי מדליות: בתחרות האישית זכה במדליית זהב שנייה ברציפות, ובתחרות הקבוצתית זכה במדליית הכסף, לפני נבחרת אוגנדה ואחרי נבחרת אתיופיה.
באליפות העולם באתלטיקה שנערכה בלונדון, סיים במקום השישי בריצת 10000 מטר בתוצאה של 26:57.77 דקות.
במרתון ניו יורק זכה במדליית הזהב לאחר שקבע תוצאה של 2:10:53 שעות, לפני וילסון קיפסנג (2:10:56) ולליסה דסיסה (2:11:32 שעות).
באליפות העולם בחצי מרתון שנערכה בוולנסיה, קמוורור זכה בפעם השלישית ברציפות במדליית הזהב, לאחר שקבע תוצאה של 59:31 שעות, והקדים את אברהם צ'רובן הבחרייני (1:00:22 שעות) וארון קיפלה האריתראי (1:00:31 שעות).
בתחרות הקבוצתית זכה במדליית הכסף, לפני נבחרת בחריין ואחרי נבחרת אתיופיה.
במרתון ניו יורק זכה במדליית הארד בתוצאה של 2:06:26 שעות, אחרי לליסה דסיסה (2:05:59 שעות) ושורה קיאטה האתיופי (2:06:01 שעות).
באליפות העולם במרוצי שדה שנערכה באורהוס, דנמרק, זכה קמוורור במדליית הארד, כשסיים אחרי ג'ושוע צ'פטגאי וג'ייקוב קיפלימו האוגנדים.
בתחרות הקבוצתית זכה במדליית הכסף, לפני נבחרת אתיופיה ואחרי נבחרת אוגנדה.
ג'פרי שיונג הוא שחמטאי אמריקאי בדרגת רב-אמן.
האמריקאי הרביעי בצעירותו שהשיג את דרגת רב-האמן (בטרם מלאו לו 15 שנים).
נכון לאוקטובר 2025, מדורג במקום 72 בעולם ו-13 בארצות הברית לפי מד כושר.
בשנים 2021 ו-2022 זכה באליפות העולם בשחמט זוגות יחד עם אוונדר ליאנג.
באוגוסט 2016, בגיל 15, הוא זכה באליפות העולם לנוער (עד גיל 20) שנערכה בבובנשוואר שבהודו והקדים את ולדיסלב ארטמייב הרוסי וסונילדות ליינה נאראיאנאן (Sunilduth Lyna (Narayanan.
זכייה זו העניקה לו מקום בגביע העולם בשחמט 2017 בטביליסי, בו הודח בסיבוב הראשון על ידי אלכסנדר מוטילב.
הוא זכה פעמיים ברציפות בטורניר האביב הקלאסי בסנט לואיס, בכל פעם ללא הפסד: בשנת 2018 (עם 6.5 נקודות מתוך 9 אפשריות, +4 =5) ו-2019 (עם 6 נקודות מתוך 9, +3 =6).
שיונג זכה בטורניר שיקגו הפתוח במאי 2015 ובטורניר סנט לואיס ביולי אותה שנה, בשתי התחרויות האלו הוא צבר 7 נקודות מתוך 9 אפשריות.
בגביע העולם בשחמט 2019 הוא ניצח בסיבוב השלישי את המדורג שני בטורניר, אניש גירי, והודח ברבע הגמר על ידי טיימור רג'אבוב.
תחרות העל טאטא סטיל 2020
אולימפיאדת השחמט המקוונת: 2020, 2021
בספרם של נעם מנלה וזאב זהר "Think like a machine" מובאת עמדה זו, כדוגמה לעמדה שגם שחקנים מוכשרים ביותר לא מביאים בחשבון את המסע הנכון.
גֵ'פְרִי סְקוֹט קִייֶזה הוא משפטן אמריקאי, שכיהן כתובע הכללי של מדינת ניו ג'רזי וכחבר הסנאט של ארצות הברית מטעם המדינה למשך ארבעה חודשים ב-2013.
קייזה נולד בסומרוויל שבניו ג'רזי וגדל בעיר באונד ברוק.
כשהיה בן 8 מת אביו, עובד מפעל כימי, והוא גֻדל בידי אמו, מורה בבית ספר ציבורי.
הוא למד בתיכון באונד ברוק וסיים את לימודיו באוניברסיטת נוטרדאם ב-1987 עם תואר ראשון במנהל עסקים ובחשבונאות.
ב-1990 סיים את לימודיו בבית הספר למשפטים של האוניברסיטה הקתולית.
ב-1988 הצטרף קייזה למשרד עורכי דין בעיר קרנפורד.
שם הוא פגש והתיידד עם כריס כריסטי, שהצטרף למשרד שנה קודם לכן.
ב-2002 הלך בעקבותיו של כריסטי למשרד פרקליטת המדינה (United States Attorney) של מחוז ניו ג'רזי, שם הוביל מספר תיקי שחיתות שלטונית מפורסמים, כולל אחד נגד ג'ון א.
לינץ' הבן, לשעבר נשיא הסנאט של ניו ג'רזי.
במרוצת העשור הראשון של המאה ה-21 מילא קייזה שורה של תפקידים משפטיים ציבוריים, וב-2009 עזב את השירות הציבורי כדי להיות שותף במשרד עורכי הדין "וולף & סמסון".
ב-2009, עם היבחרו של כריסטי למושל ניו ג'רזי, עמד קייזה בראש צוות המעבר שלו.
באותם הימים הכריז כריסטי כי קייזה יהא יועצו הראשי.
ביוני 2010, כריסטי שלח את קייזה לשליחות פוליטית ראשונה: לשוחח עם חבר בית המחוקקים של ניו ג'רזי, מייקל פטריק קרול מהמפלגה הרפובליקנית, במטרה לשכנע אותו להסיר התנגדותו להצעת תקציב המדינה של ניו ג'רזי.
ב-12 בדצמבר 2011 המושל כריסטי מינה את קייזה להחליף את פאולה בתפקיד התובע הכללי של מדינת ניו ג'רזי.
קייזה הושבע כממשיך דרכה של דאו ב-10 בינואר 2012. הוא תמך בחיוב טיפולי גמילה מסמים לעברייני סמים לא-אלימים ולהחזקת נאשמים אלימים במעצר ללא ערבות.
בפברואר 2012 הוא סייע בהעברת 837.7 מיליון דולר אמריקני לבעלי בתים במצוקה מניו ג'רזי לשם הסדר חוב עם בנקים.
10.6% מבעלי בתים בניו ג'רזי נמצאו בפיגור בן 90 יום ומעלה בשילום המשכנתה שלהם, האחוז השלישי בגובהו במדינה באותה תקופה.
באפריל 2012 הוא הודיע על מעצרם של שלושה גברים המואשמים בגנבה ושוד של מספר חנויות הום דיפו ברחבי חמש מדינות: ניו ג'רזי, פנסילבניה, דלאוור, מרילנד וניו יורק.
ב-6 ביוני 2013 הודיע המושל כריס כריסטי כי ימנה את קייזה, תושב ברנצ'בורג שבניו ג'רזי, למלא את מקומו של הסנאטור פרנק לוטנברג שנפטר בעודו מכהן.
קייזה הודיע כי לא יתמודד בבחירות המיוחדות לסנאט שייערכו באוקטובר.
במסיבת עיתונאים הצהיר קייזה "אני רפובליקני שמרן באופן כללי".
ביחס לרפורמה במדיניות ההגירה אמר: "אני חושב שהדבר הראשון שעלינו לעשות הוא לוודא שהגבולות בטוחים".
קייזה התפטר מתפקידו כתובע הכללי של ניו ג'רזי באותו היום, והמשנה לתובע הכללי ג'ון ג'יי הופמן מונה לתובע הכללי.
קייזה הושבע לתפקידו ב-10 ביוני 2013 בידי סגן נשיא ארצות הברית ג'ו ביידן, נשיא הסנאט של ארצות הברית.
בכך נהיה לסנאטור הרפובליקני הראשון שייצג את ניו ג'רזי מאז 1982, כאשר המושל, תומאס קין, מינה את ניקולס בריידי לסנאט באורח זמני.
עמדתו של קייזה נתפשה כמכריעה בחקיקת רפורמת ההגירה של ממשל ברק אובמה.
הסנאטור ג'ון מקיין מאריזונה התלוצץ בנוגע לחשיבותו של קייזה ואמר: "אני הולך להכניס אותו לחקירה אינטנסיבית - אני עלול להעביר את הבחור עינוי מים, או אולי לספר לו שהוא מתכוון לתמוך בחקיקה זו או לשכור מישהו שיתניע את מכוניתו בבוקר".
בסופו של דבר הוא הצביע בעד הצעת החוק, מה שהוביל את הפרשנית השמרנית אן קולטר להצהיר שכריסטי "מת עבורה" על שמינה את קייזה לסנאט.
ביולי 2013 חתם על "מכתב מייק לי" שקרא לתיקון החלטה המתמשכת שתביא לביטול מימון חוק הגנת החולה וטיפול בר השגה.
הוא התנגד למאמצי המפלגה הדמוקרטית להכניס מחדש מימון ל"אובמה-קר" אך בסופו של דבר הצביע בעד הצעת החוק של הסנאטורים הארי ריד ומיץ' מקונל לסיום השבתת הממשל בארצות הברית ב-2013.
קייזה ניצל את זמנו בסנאט להפניית תשומת הלב הציבורית לסוגיית הסחר בבני אדם, ולדברי העיתון "וושינגטון פוסט", הצביע עם מפלגתו 84% מהזמן.
הוא עזב את הסנאט ב-31 באוקטובר 2013, כאשר קורי בוקר, ראש עיריית ניוארק, הושבע לתפקידו כחבר הסנאט מטעם ניו ג'רזי אחרי שניצח בבחירות הבזק המיוחדות לסנאט.
קייזה כיהן בסנאט 129 יום, התקופה הרביעית הקצרה ביותר מבין 65 האנשים שייצגו את ניו ג'רזי במרוצת השנים.
ארנסטו ג'פת קבררה פרנקו (בספרדית: Ernesto Jafeth Cabrera Franco; נולד ב-28 בנובמבר 1948) הוא פוליטיקאי שכיהן כסגן נשיא גואטמלה בשנים 2016–2020.
קבררה למד באוניברסיטת סן קרלוס דה גואטמלה, שם עשה תואר ברפואה כירורגית.
הוא שימש כרקטור האוניברסיטה בשנים 1994–1998.
בשנת 1999 היה ממייסדי מפלגת אחדות התקווה הלאומית הסוציאל-דמוקרטית לצד אלווארו קולום, אך הוא עזב את המפלגה תוך זמן קצר.
ב-14 בינואר 2004 הוא מונה למזכיר לענייני חקלאות.
הוא סיים את תפקידו ב-14 בינואר 2008.
במאי 2015 הוכרז כמועמד לסגן הנשיא מטעם מפלגת חזית ההתכנסות הלאומית, כסגן למועמד לנשיאות ג'ימי מוראלס.
בסיבוב השני בבחירות שנערך ב-25 באוקטובר 2015 זכה מוראלס ב-67.44% מהקולות, ונבחר לנשיא.
קבררה נכנס לתפקידו כסגן הנשיא ב-14 בינואר 2016, והחליף את סגן הנשיא אלפונסו פואנטס.
הוא כיהן כנשיא בפועל בימים 24–29 בפברואר 2016, כשהנשיא מוראלס היה בוושינגטון די.סי..
הוא נשוי לג'נרה אליזבת' קורטס.
בנו, ג'פת ארנסטו קבררה קורטס, נבחר לקונגרס של גואטמלה בבחירות 2015 דרך מפלגת חזית ההתכנסות הלאומית, אך לא היה יכול לכהן כחבר הקונגרס בשל החוקה האוסרת על קרובי משפחת הנשיא וסגנו לשמש כחברי קונגרס.
ג'ק אין דה בוקס היא חברה אמריקאית אשר מפעילה רשת מסעדות מזון מהיר הנושאת את שמה.
החברה נוסדה ב-21 בפברואר 1951 על ידי רוברט אוסקר פיטרסון בסן דייגו, קליפורניה, שם גם שוכן המטה הראשי שלה.
מכירות הרשת התמקדו בשיטת דרייב ת'רו.
עד דצמבר 2017 החברה הפעילה גם רשת מסעדות גריל מקסיקנית שנמכרה לחברת אפולו.
לרשת מעל 2,200 סניפים, אשר נמצאים בעיקרם באזור החוף המערבי של ארצות הברית.
בנוסף לכך, יש לה גם מסעדות באזורים עירוניים גדולים מחוץ לחוף המערבי, כגון: פיניקס, דנוור, אלבקרקי, אל פאסו, פורט וורת', דאלאס, יוסטון, אוסטין, סן אנטוניו, באטון רוז', נאשוויל, שארלוט, סנט לואיס, אינדיאנפוליס, סינסינטי, וכן סניף אחד בגואם.
ג'פרסון הול הוא שחקן אנגלי.
בין תפקידיו היו סר יו מעמק הנשרים, בסדרת הפנטזיה "משחקי הכס", וארג בסדרה לילדים "קוסמים נגד חייזרים" של ערוץ CBBC, טורסטן בסדרה "ויקינגים", ובתפקיד אהרון קורי בסרט הקולנוע "האלווין".
ב-2022 שיחק את התאומים ג'ייסון וטיילנד לאניסטר בסדרת הבת של "משחקי הכס" - בית הדרקון, והוא אחד השחקנים הבודדים ששיחקו גם בסדרת האם.
בהופעותיו הראשונות קיבל הול קרדיט בשם רוברט הול.
ג'ק איטקן הוא נהג מרוצים בריטי–קוריאני, המתחרה באליפות הפורמולה 2 וחבר באקדמיית הנהגים של ויליאמס.
איטקן נולד בלונדון והחל להתחרות בקארטינג בגיל צעיר.
בשנת 2013 עבר להתחרות במכוניות חד-מושביות והתחרה באליפות בפורמולה רנו הצפון-אירופאית.
במקביל התחרה במספר מרוצים באליפות הפורמולה רנו יורוקאפ.
בשנת 2015 זכה בשתי אליפויות בהפרש של שבוע: אליפות הרנו פורמולה השווייצרית והאליפות האירופאית.
בשנת 2016 עבר להתחרות עבור קבוצת ארדן באליפות ה-GP3. הוא השיג ניצחון אחד ושישה פודיומים נוספים ודורג במקום החמישי.
הוא נשאר באליפות לעונה נוספת, אך עבר להתחרות עבור קבוצת ART, לצידו של ג'ורג' ראסל.
ראסל זכה באליפות ואיטקן סיים כסגנו, אך בפער של 79 נקודות.
איטקן וראסל נשארו בקבוצת ART, אך עברו ביחד להתחרות בעונת 2018 של הפורמולה 2. בעוד ראסל זכה באליפות, איטקן סיים רק במקום ה-11 עם ניצחון בודד בעונה.
לקראת עונת 2019 עבר להתחרות בקבוצת קמפוס רייסינג.
העונה הייתה מוצלחת יותר עם שלושה ניצחונות ומקום חמישי בדירוג הכללי.
מתוך 189 נקודות שהשיגה הקבוצה, דרוגה במקום שחמישי באליפות הקבוצתית, 159 נקודות הושגו על ידי איטקן.
בשנת 2021 התחרה בתחרות 24 השעות של ספא, איטקן היה מעורב בתאונה יחד עם עוד שלושה נהגים, איטקן נפצע ושבר את ידו.
בפברואר 2016 נבחר איטקן כאחד מארבעת הנהגים שהצטרפו לתוכנית הנהגים הצעירים של רנו.
בספטמבר 2017 הוא נהג בפעם הראשונה על מכונית פורמולה 1 כשביצע נסיעת מבחן על הלוטוס E20 במסלול בחרס.
בעונת 2018 שימש כנהג משלים בקבוצת רנו, תפקיד אותו מילא גם בעונת 2019. בשנת 2020 עזב את התוכנית של רנו והצטרף לאקדמיית ויליאמס לנהגים לצידם של דן טיקטום ורוי ניסני.
בגרנד פרי שטיריה השתתף באימון החופשי של יום שישי, במקומו של ג'ורג' ראסל.
לקראת גרנד פרי סאח'יר אובחן לואיס המילטון חיובי לקורונה.
ראסל החליף את המילטון בקבוצת מרצדס ואיטקין החליף את ראסל בויליאמס.
הוא דורג במקום ה-18 לקראת המרוץ.
רוזן נולד למשפחה יהודית בבוסטון וגדל בעיר ברוקטון שבמסצ'וסטס.
בשנת 1979 השלים באוניברסיטת נורת'ווסטרן לימודי תואר ראשון בכלכלה, לאחר שכיהן כנשיא התאחדות הסטודנטים באוניברסיטה בשנתו השלישית והאחרונה ללימודיו הגבוהים.
ב-1982 הוסיף להשלים לימודי תואר שני בבית הספר למשפטים של אוניברסיטת הרווארד.
באותה שנה הצטרף אל משרד עורכי הדין "קרקלנד אנד אליס" (Kirkland & Ellis).
בשנת 2003 עזב את משרד עורכי הדין בשיקגו שבאילינוי, והחל לעבוד עבור הממשלה הפדרלית של ארצות הברית.
בשנים 2003–2006 שימש כיועץ כללי במחלקת התחבורה של ארצות הברית והיה יועצו האישי של מזכיר המחלקה נורמן מינטה.
ב-2006 עבר אל משרד הניהול והתקציב, שם היה יועץ כללי בכיר לענייני מדיניות.
הוא מילא תפקיד זה עד 2009. בהיותו במשרד הניהול והתקציב, נהג למתוח ביקורת על "רגולציית-יתר", והתנגד לתוכניות הסוכנות להגנת הסביבה להסדרת פליטת גזי חממה.
כמו כן, שירת כנציג הממשלה הפדרלית במועצת המנהלים של אמטרק.
רוזן שב ל"קירקלנד ואליס" בשנת 2009. בין השנים 2015–2016 עמד רוזן בראש אגף המשפט המנהלי בלשכת עורכי הדין האמריקאית.
ב-16 במאי 2017 אישר הסנאט של ארצות הברית את מינויו של רוזן לסגן מזכירת מחלקת התחבורה של ארצות הברית ברוב של 56 תומכים מול 42 מתנגדים.
בכהונה זו היה כפוף למזכירה איליין צ'או.
ב-19 בפברואר 2019, נשיא ארצות הברית דונלד טראמפ הודיע על כוונתו למנות את רוזן לתפקיד סגן התובע הכללי של ארצות הברית, כמחליפו של רוד רוזנשטיין אשר עזב את מחלקת המשפטים.
ב-16 במאי 2019 אישרה מליאת הסנאט את מינויו, ברוב בן 52 קולות.
מינויו לתפקיד השני הבכיר ביותר במערכת אכיפת החוק האמריקאית היה יוצא דופן, שכן רוזן לא היה בעל ניסיון משפטי קודם כתובע.
התובע הכללי ויליאם בר דחק בנשיא טראמפ להכריז על רוזן כסגנו.
רוזן הושבע לתפקידו ב-22 במאי 2019. העיתון "וול סטריט ג'ורנל" תיאר את רוזן כמי ש"שמר על פרופיל נמוך יחסית הן בתוך מחלקת המשפטים והן בפן הציבורי".
ביוני 2019 שלח רוזן מכתב לתובעים במערך התביעה של מדינת ניו יורק ובירר על אודות התיק של פול מנפורט, והצביע על כך שהוא יפקח על המקום בו יהיה מנפורט נתון למעצר.
זמן קצר לאחר מכן הודיעו אנשי שירות בתי הסוהר הפדרלי לתובעים במדינת ניו יורק כי מנפורט לא יוחזק ברייקרז איילנד.
תובעים בהווה ובעבר תיארו את ההחלטה כיוצאת דופן, משום שמרבית האנשים המוחזקים במעצר תוך המתנה למשפט פדרלי מוחזקים ברייקרז איילנד, בית סוהר עם מוניטין של אלימות וניהול כושל.
בשלהי 2019, רוזן השהה חקירה פדרלית נגד ראיין זינקי, לשעבר מזכיר הפנים של ארצות הברית.
התובעים הפדרליים הציעו להתקדם בעניינו של זינקי תוך הגשת כתב אישום פלילי נגדו, בגין מעורבות זינקי בחסימת שני שבטים אינדיאנים מלהפעיל קזינו בסמוך לסניף של חברת ההימורים MGM Resorts International.
בכך, רוזן מנע מלשכת המפקח הכללי של מחלקת הפנים לפרסם דין וחשבון על אודות עסקת הקזינו.
רוזן נימק את דחיית העתירה בכך שאין לממשלה זמן דיו להשלים את הבקשה, ושהצעת החוק של בית המחוקקים בסן חואן אשר סללה את הדרך למשאל העם — כוללת אמירות שמחלקת המשפטים חולקת עליהן.
ב-14 בדצמבר 2020 הכריז ויליאם בר, התובע הכללי, על כוונתו להתפטר מהתפקיד החל מ-23 בדצמבר.
כאשר ההתפטרות נכנסה לתוקף, החל רוזן את תפקידו כתובע הכללי בפועל בשבועות האחרונים לנשיאותו של דונלד טראמפ.
במסגרת ניסיון הפיכת תוצאות הבחירות לנשיאות ארצות הברית ב-2020 הפעיל טראמפ לחץ אדיר על רוזן, בהודעות דואר אלקטרוני ובפגישות פנים אל פנים, בהן דרש ממנו לפתוח בחקירה נגד "זיופי בחירות" במדינות המתנדנדות, בהן היה רוב של מצביעים שחורים, ללא בסיס כלשהו לחשדות.
רוזן פירש זאת כבקשה להטות את תוצאת הבחירות, וסירב.
ב-22 בינואר 2021 פורסם כי טראמפ שקל לפטר את רוזן ולהחליף אותו באדם מטעמו שיבטל את תוצאות הבחירות.
הוא נמנע מלממש את התוכנית רק לאחר שכל בכירי מחלקת המשפטים הצהירו שהם יתפטרו אם יעשה זאת.
ג'ק איפאילבו הוא כדורגלן ניגרי המשחק בעמדת הקשר האחורי בקבוצת סטרומסגודסט מליגת העל הנורווגית.
איפאילבו גדל באקדמיית הכדורגל דיאמונד ובמחלקת הנוער של ויאריאל.
בשנת 2018 החל לשחק בקבוצות המילואים של ויאריאל.
החל משנת 2019 משחק בקבוצת סטרומסגודסט מליגת העל הנורווגית, תחילה בהשאלה, ולאחר מכן בחוזה קבוע.
ג'ון קרול אלכסי הוא שחיין אמריקאי, אלוף אולימפי (פריז 2024) ופעמיים זוכה מדליית ארד באליפות עולם (פוקואוקה 2023 וסינגפור 2025) במשחה שליחים 4x100 מטר חופשי.
אלוף עולם (פוקואוקה 2023) במשחה שליחים 4x100 מטר מעורב.
סגן אלוף עולם (פוקואוקה 2023) במשחה ל-50 מטר חופשי ובמשחה ל-100 מטר חופשי.
שיאן אמריקה ובעל התוצאה השלישית בטיבה בכל הזמנים במשחה ל-100 מטר חופשי.
באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 סיים במקום עשירי במשחה ל-100 מטר חופשי בתוצאה של 48.82 שניות.
בשלב המוקדמות הוא קבע שיא לאומי לנוער של 48.69 שניות, שיפור לשיא בן 6 השנים של קיילב דרסל (48.78 שניות) ועלה מהמקום התשיעי לשלב חצי הגמר.
נוסף לכך, הוא סיים במקום 17 במשחה ל-50 מטר חופשי בתוצאה של 22.47 שניות ובמקום 33 במשחה ל-100 מטר גב בתוצאה של 55.47 שניות.
באליפות העולם שנערכה בפוקואוקה, יפן ביולי 2023 זכה ב-5 מדליות, 1 זהב, 3 כסף ו-1 ארד.
מדליית זהב במשחה שליחים 4x100 מטר מעורב ביחד עם ראיין מרפי, ניק פינק ודייר רוז בשיא אליפות חדש של 3:27.20 דקות, לפני הרפובליקה העממית של סין (3:29.00 דקות) ואוסטרליה (3:29.62 דקות), כשחיין רביעי הוא קבע ב"זינוק שליחים" תוצאה של 47.00 שניות.
מדליית ארד במשחה שליחים 4x100 מטר חופשי ביחד עם ראיין הלד, כריס ג'ואיליאנו ומאט קינג בתוצאה של 3:10.81 דקות, אחרי אוסטרליה (3:10.16 דקות) ואיטליה (3:10.49 דקות).
כשחיין שני הוא שחה ב"זינוק שליחים" תוצאה של 47.56 שניות.
ג'ק אייקינס הוא שחיין אמריקאי, אלוף עולם (דוחה 2024) במשחה שליחים 4x100 מטר מעורב משולב ואלוף המשחקים הפאן-אמריקאיים (סנטיאגו 2023) במשחה ל-200 מטר גב.
אייקינס נולד וגדל באטלנטה, ג'ורג'יה, בנם של מורין ובראד אייקינס.
יש לו שתי אחיות שחייניות מצטיינות.
ב שנערכו בסנטיאגו, צ'ילה בסוף אוקטובר 2023 זכה ב-4 מדליות, 3 זהב ו-1 כסף.
מדליות זהב במשחה ל-200 מטר גב בשיא משחקים חדש של 1:56.58 דקות, במשחה שליחים 4x100 מטר מעורב ובמשחה שליחים 4x100 מטר מעורב משולב לאחר ששחה בשלב המוקדמות.
מדליית כסף במשחה 4x100 מטר חופשי.
באליפות העולם שנערכה בדוחה, קטר בפברואר הוא זכה ב-3 מדליות, 1 זהב ו-2 ארד.
מדליית זהב במשחה שליחים 4x100 מטר מעורב משולב לאחר ששחה בשלב המוקדמות, כשחיין ראשון הוא קבע בגב תוצאה של 53.49 שניות ומדליות ארד במשחה שליחים 4x100 מטר חופשי ו-4x100 מטר חופשי משולב לאחר ששחה גם בשניהם בשלב המוקדמות.
נוסף לכף, הוא סיים במקום רביעי במשחה ל-200 מטר גב בתוצאה של 1:56.21 דקות ובמקום שמיני במשחה ל-100 מטר גב בתוצאה של 54.50 שניות, בשלב חצי הגמר הוא קבע תוצאה של 53.72 שניות.
באליפות ארצות הברית שמהווה את המבחנים האמריקאים לאליפות העולם שנערכה באינדיאנפוליס, אינדיאנה בתחילת יוני 2025 הוא זכה בשתי מדליות, זהב וכסף.
מדליית זהב במשחה ל-200 מטר גב בשיא אישי חדש של 1:54.25 דקות ומדליית כסף במשחה ל-100 מטר גב בתוצאה של 53.19 שניות.
ג'פרסון וייט הוא שחקן אמריקאי.
וייט ערך את הופעת הבכורה שלו בטלוויזיה בשנת 2014 בסדרת הטלוויזיה האמריקאים.
הוא הופיע בסדרות רבות בטלוויזיה בהן אלמנטרי, שוטרים בדם, המדריך לרוצח וחוק וסדר:מדור מיוחד.
בשנת 2018, החל לשחק בתפקיד ראשי בעונה הראשונה של סדרת הטלוויזיה "ילוסטון".
הוא מגלם קאובוי בעייתי בשם ג'ימי.
בשנת 2021, היה מועמד לפרס גילדת שחקני המסך לביצועים יוצאי דופן של אנסמבל בסדרת דרמה על משחקו בסדרה.
דמותו של וייט, ג'ימי, צפויה להופיע בסדרת ספין-אוף של ילוסטון העתידית בשם 6666, כאשר דמותו ג'ימי עברה לחוות 6666 בטקסס במהלך העונה הרביעית.
דמותו של וייט, ג'ימי, עדיין הופיעה בעונה החמישית של "ילוסטון" ב-2022.
בספטמבר 2022, שיחק בעונה העשירית של הדרמה הוותיקה של NBC שיקגו PD.
בשנת 2023 שיחק בסרט "איילין", בו מככבת אן האת'וויי ובשנת 2024 שיחק בתפקיד ראשי בסרט הקרב על אמריקה, שביים אלכס גרלנד ובתפקיד ראשי גם בסרט הלבוי: האדם העקום.
וייט גדל במאונט ורנון, איווה ולמד באוניברסיטת המדינה של איווה.
הוא סיים את לימודיו ב-2012 עם תואר באמנויות הבמה.
שנהכותרתתפקידהערות2014האמריקאיםבראד מולין2 פרקים2015חוק וסדר: מדור מיוחדגאריפרק אחד2015מנהטןקול "איווה"
דנלאוי9 פרקים2015אלמנטרידוריאן מולפרק אחד2016–20שטח מת פארקר10 פרקים2016המדריך לרוצחפיליפ ג'סופ7 פרקים2016שוטרים בדםאריק קרלסוןפרק אחד2016בית הקלפים ג'ושוע מסטרסטון3 פרקים2018–2024ילוסטון ג'ימי הארדסטרוםתפקיד ראשי2019אזור הדמדומיםג'רי פירסוןפרק אחד2022God's Countryסאמואלסרט באורך מלא2023-2022שיקגו PDשון אונילתפקיד חוזר (עונה עשירית)2023אייליןבורק וורןסרט באורך מלאInk Masterעצמושופט (עונה 15)2024הקרב על אמריקהדייבסרט באורך מלאטרם פורסםהלבוי: האדם העקוםטום פרלסרט באורך מלא
ג'ק הוא סרט התבגרות אמריקאי משנת 1996, מסוגת דרמה קומית, בהפקה ובימוי של פרנסיס פורד קופולה.
בסרט מככבים רובין ויליאמס, דיאן ליין, ג'ניפר לופז, בריאן קרווין, פראן דרשר וביל קוסבי.
ויליאמס מגלם את ג'ק פאוול, ילד שמזדקן פי ארבעה מהר מהרגיל כתוצאה ממחלה ייחודית.
הסרט יצא בארצות הברית ב-9 באוגוסט 1996. הסרט ספג ביקורות שליליות מהמבקרים, והכניס 78 מיליון דולר מול תקציבו של 45 מיליון דולר.
ג'פרסון סקוט שריב הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת אינדיאנה.
טרם היבחרו לקונגרס היה שריב חבר מועצת העיר-מחוז של אינדיאנפוליס בשנים 2013–2016 ולאחר מכן בין 2018 ל-2020.
שריב נולד באינדיאנפוליס, ובהווה הוא מתגורר בשכונת יוניברסיטי הייטס שבעיר.
בשנת 1989 השלים לימודי תואר ראשון באוניברסיטת בלומינגטון אינדיאנה, וב-1998 השלים תואר שני ביחסים בין-לאומיים באוניברסיטת לונדון.
בשנת 2003 השלים תואר שני נוסף במנהל עסקים בתחום החקלאות מבית הספר לניהול ע"ש קרנרט באוניברסיטת פרדו.
את דרכו המקצועית החל שריב כסוכן נדל"ן.
הוא ייסד את החברה "Storage Express", אותה מכר בשנת 2022 ל-"Extra Space Storage" בסכום של 590 מיליון דולר אמריקאי, וקיבל מושב בדירקטוריון החברה.
ב-2013 מונה שריב למועצת העיר אינדיאנפוליס לאחר שהנציג המכהן, ג'ף קרדוול, התפטר בעקבות מינויו ליועץ בכיר עבור מושל אינדיאנה מייק פנס.
בשנת 2018 מונה שוב למועצת העיר לאחר שג'ף מילר התפטר בעקבות הודאתו באשמה בארבע עבירות פליליות.
ב-2016 התמודד שריב על ייצוג מחוז הבחירה ה-36 בסנאט של אינדיאנה, אך הפסיד בבחירות המקדימות לג'ק סנדלין בהפרש של 2.61%.
בבחירות 2018 היה מועמד לתפקיד נאמן אוניברסיטת אינדיאנה.
בבחירות 2023 הכריז שריב על מועמדותו לראשות עיריית אינדיאנפוליס, אך הפסיד בבחירות לראש העיר המכהן ג'ו הוגסט לאחר שגרף 40.5% מקולות הבוחרים.
במהלך מסע הבחירות קרא שריב לאסור מכירת רובי סער, לבטל את חוק נשיאת נשק ללא רישיון באינדיאנה ולהעלות את גיל הרכישה החוקי של כלי נשק מ-18 ל-21. עמדותיו הובילו לדירוג F מצד קרן הניצחון הפוליטית של איגוד הרובאים הלאומי.
בשנת 2024 הכריז שריב על מועמדותו לבית הנבחרים של ארצות הברית במחוז הקונגרס השישי של אינדיאנה.
במאי 2024 ניצח שריב בבחירות המקדימות של המפלגה הרפובליקנית אחרי שגבר על שישה יריבים עם 28.4% מהקולות.
בבחירות הכלליות ניצב בפני מועמדת המפלגה הדמוקרטית סינתיה וירת' ומועמד המפלגה הליברטריאנית ג'יימס סקניאק, וגרף 63.95% מהקולות.
שריב מגדיר את עצמו כרפובליקני מתון.
גֶ'ק אִיזִידוֹר שְׁטְרַאוּס היה מנהל אמריקאי יהודי שכיהן כיו"ר מייסיס.
שורשיו המשפחתיים נעוצים עמוק בעולם המסחר.
סבא רבא שלו, לזרוס שטראוס, היגר מגרמניה לארצות הברית לאחר מלחמת האזרחים האמריקאית בשנת 1865 עבר עם משפחתו לניו יורק, שם ייסד יחד עם בניו את L.
Straus & Sons, עסק לכלי זכוכית וחרסינה.
חברה זו הפכה בהמשך למחלקה בתוך חנות הכלבו הגדולה מייסיס, וסימנה את תחילת הקשר הארוך והמשמעותי של משפחת שטראוס עם ענקית הקמעונאות.
סבו של ג'ק, איזידור שטראוס, היה דמות מרכזית בהתפתחותה של מייסיס.
יחד עם אחיו נתן שטראוס, רכש איזידור חלקים מרשת הכלבו ובסופו של דבר הפך לבעלים מלאים שלה.
איזידור ואשתו אידה טבעו באסון הטיטניק בשנת 1912. אביו של ג'ק, ג'סי איזידור שטראוס, המשיך את דרכו של אביו בעולם הקמעונאות ושימש כנשיא מייסיס החל משנת 1919.
לג'ק היו מספר אחים ואחיות: בן שנפטר בינקותו, ביאטריס נתן לוי, רוברט קנת שטראוס ובן נוסף שנפטר בינקותו.
ג'ק איזידור שטראוס רכש השכלה גבוהה באוניברסיטת הרווארד, שם סיים את לימודיו בשנת 1921. לאחר סיום לימודיו, שמר שטראוס על קשר הדוק עם אוניברסיטת הרווארד, ובמיוחד עם בית הספר למנהל עסקים.
הוא כיהן כחבר במועצת המפקחים (board of overseers) של האוניברסיטה בין השנים 1950 ל-1954. בנוסף, היה מעורב בוועדה המבקרת של בית הספר למנהל עסקים.
בשנת 1973, הוא ואחיו רוברט קנת שטראוס תרמו קתדרה לבית הספר למנהל עסקים של הרווארד לזכר אביהם.
ג'ק איזידור שטראוס החל את הקריירה המקצועית שלו מיד לאחר סיום לימודיו באוניברסיטת הרווארד, כשהצטרף למייסיס בשנת 1921. במהלך השנים, התקדם שטראוס בהתמדה בסולם התפקידים בחברה.
בשנת 1933 מונה לסגן נשיא.
בשנת 1940 הגיע לתפקיד נשיא ומנכ"ל.
בשנת 1956 הפך ליו"ר החברה.
משנת 1968 ועד פרישתו בשנת 1976, כיהן כיו"ר הוועדה המנהלת.
לאחר פרישתו, המשיך להיות קשור לחברה בתואר יו"ר כבוד ומנהל אמריטוס עד מותו בשנת 1985.
כהונתו של ג'ק איזידור שטראוס במייסיס התפרסה על פני למעלה מחמישה עשורים, במהלכם מילא תפקידי מפתח בהנהגת החברה.
הוא הוביל את מייסיס במשך ארבעה עשורים של צמיחה והתרחבות משמעותית.
תקופה זו התאפיינה בהתבססותה של מייסיס כרשת כלבו מובילה בארצות הברית.
ג'ק איזידור שטראוס זכה להכרה והוקרה על תרומותיו.
הוא קיבל תוארי דוקטור לשם כבוד מאוניברסיטת ניו יורק ומ.
בנוסף, עוטר שטראוס על ידי ממשלות צרפת, איטליה ובלגיה.
ג'ק איזידור שטראוס נישא פעמיים.
בשנת 1924 נישא למרגרט הוליסטר, שנפטרה בשנת 1974. בשנת 1975 נישא בשנית לווירג'יניה מיגיר פאולר, והם נותרו נשואים עד מותו.
מנישואיו הראשונים למרגרט הוליסטר נולדו לו שלושה ילדים: קנת הוליסטר שטראוס (1925–1996), פטרישיה שטראוס (לימים פטרישיה הארה) ופמלה שטראוס (לימים פמלה האבר).
ג'ק איזידור שטראוס נפטר ב-19 בספטמבר 1985 בניו יורק, ארצות הברית.
על פי אתר Geni.com, הוא נפטר בבית החולים במנהטן.
מורשתו של ג'ק איזידור שטראוס טמונה בהובלתו רבת השנים של מייסיס בתקופה של צמיחה משמעותית, ובהפיכתה לרשת כלבו מובילה בארצות הברית.
מעורבותו באוניברסיטת הרווארד ותרומתו למוסד.
תומאס ג'ייקוב "ג'ק" בלאק הוא שחקן, קומיקאי, יוטיובר ומוזיקאי יהודי-אמריקאי.
בלאק הוא גם חלק מהצמד המוזיקלי "טניישס די".
בלאק נולד ברדונדו ביץ', קליפורניה לג'ודית לאב כהן ולתומאס ויליאם בלאק.
אמו יהודיה, ואביו נולד כנוצרי והתגייר.
למד בבית ספר עברי וחגג בר מצווה.
כשהיה בן עשר התגרשו הוריו והוא עבר עם אביו לקאלבר סיטי וביקר את אמו תכופות.
לכל אורך לימודיו בלאק היה חניך בתנועת הצופים של אמריקה.
בגיל 14 הוא נאבק עם התמכרות לקוקאין.
כשסיים את שנת לימודיו הראשונה במכללה, עברה משפחתו החדשה של אביו למדינה אחרת.
בלאק למד בבית הספר "קרוסרודס", שם הצטיין בדרמה, ובאוניברסיטת קליפורניה בלוס אנג'לס.
כשהחליט בלאק לעזוב את אוניברסיטת קליפורניה ולהתחיל בקריירת משחק, הפסיק אביו לתמוך בו כלכלית.
לבלאק היו תפקידים משניים בסרטים "עולם המים", "התן", "אויב המדינה", "איש ההרס", "שמיניות באוויר", עד פריצתו בסרט "נאמנות גבוהה", בו שיחק את בארי, עובד בחנות תקליטים.
משם הגיע במהרה לתפקידים ראשיים בסרטים כמו "רוק בבית הספר", "נאצ'ו ליברה" "הפנטזיה של הל", "קינג קונג", "מפרט הגורל", ג'ומנג'י, "קונג-פו פנדה" ,"צמרמורת"ו-"מיינקראפט".
בשנת 2008 שיחק בתפקיד ראשי בקומדיה "קדימה, תריץ אחורה" של הבמאי מישל גונדרי.
בשנת 2011 שיחק בתפקיד עצמו בסרט "החבובות".
בשנים 2006, 2008 ו-2011 הנחה את טקס פרסי הילדים של ערוץ ניקלודיאון.
בשנת 2023 יצא לאקרנים סרט ההנפשה הממוחשבת "האחים סופר מריו - הסרט", אשר מבוסס על זיכיון המשחקים "מריו" של חברת נינטנדו, בו דיבב את דמותו של באוזר.
בשנת 2025 שיחק ב-"מיינקראפט: הסרט" בתור סטיב, והפך מוכר מאוד בזכות ביצוע השירים "צ'יקן ג'וקי", "אני, אני סטיב" ושיר "הלבה תרנגולת".
בשנת 2026 צפוי לדבב את דמותו של באוזר בסרט ההמשך של "האחים סופר מריו - הסרט", "The Super Mario Galaxy Movie".
בלאק הוא הזמר המוביל בלהקת הרוק הקומית "טניישס די", בה חבר גם ידידו הטוב קייל גאס.
שיריה של הלהקה, אותם כותב בלאק, הם לרוב הומוריסטים ולא שגרתיים.
סגנון שירתו מתואר לפעמים כסקאט מוזר, אשר הוא מכנה "ונטרילי-סולו".
בשירים רבים הוא מנסה לחקות בקולו נגינת גיטרה.
בנוסף לקליפים של "טניישס די", בלאק הופיע בקליפים של בק, "פו פייטרס" ועוד.
בלאק גם מוכר בזכות קולו המדויק, בזמן השירה הוא מדויק מאוד לגובה הצליל שהוא רוצה להגיע.
אפשר לשמוע את יכולות אלו בשירים "Classico" ו-"Tribute".
באוקטובר 2023, בלאק, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
בינואר 2006 בלאק ו התארסו.
במרץ באותה שנה הם התחתנו בסתר בביג סור, קליפורניה.
טניה היא מוזיקאית יהודייה, וביתו של צ'ארלי היידן.
למרות שבלאק העיד בעבר שהוא לא מאמין באלוהים, בתור אב הוא החליט לגדל את ילדיו כיהודים ואף מבקר איתם בבתי כנסת.
בלאק נחשב לליברטריאני או לדמוקרט.
הוא היה תומך ידוע בג'ון קרי בבחירות של שנת 2004 בארצות הברית.
כמו כן הוא מביע בשיריו את תמיכתו בלגליזציה של מריחואנה.
בוב רוברטס (1992) - בתפקיד: רוג'ר דייוויס.
ביי לאהבה (1995) - בתפקיד: דיג'יי במסיבה.
גבר מת מהלך (1995) - בתפקיד: קייג פונסלט.
הפלישה ממאדים (1996) - בתפקיד: בילי גלן נוריס.
אויב המדינה (1998) - בתפקיד: פידלר.
אני עדיין יודע מה עשית בקיץ האחרון (1998) - בתפקיד: טיטוס טלסקו.
נאמנות גבוהה (2000) - בתפקיד: בארי ג'אד.
הפנטזיה של הל (2001)- בתפקיד: האל לארסון.
מחוז אורנג' (2002) - בתפקיד: לאנס ברומדר.
רוק בבית הספר (2003) - בתפקיד: דיואי פין.
קנאה (2004) - בתפקיד: ניק ואנדרפארק.
קינג קונג (2005) - בתפקיד: קארל דנהאם.
החופשה (2006) - בתפקיד: מיילס דומנוט.
מפרט הגורל (2006) - בתפקיד: סולן הלהקה, ג'אק בלאק.
הולך חזק: סיפורו של דיואי קוקס (2007) - בתפקיד: פול מקרטני.
קונג פו פנדה (2008) (דיבוב) -בתפקיד: קולו של דב הפנדה הענקי, פו.
מסעי גוליבר (2010) - בתפקיד: למיואל גוליבר.
קונג פו פנדה 2 (2011) - בתפקיד: דיבוב קולו של דב הפנדה הענקי, פו.
השנה הגדולה (2011) - בתפקיד: בראד האריס.
מלך הכיתה (2015) - בתפקיד: דניאל גרגורי לנדסמן.
צמרמורת (2015) - בתפקידי: סטיין / סלאפי/הילד הבלתי נראה.
קונג פו פנדה 3 (2015) - בתפקיד: קולו של דב הפנדה הענק, פו.
ג'ומנג'י: שורדים בג'ונגל (2017) - בתפקיד: שלי אוברון.
מלך הפולקה (2018) - בתפקיד: יאן לוואן.
הבית עם השעון המסתורי (2018) - בתפקיד: ג'ונתן בראנוולט.
אל דאגה, הוא לא יגיע רחוק ברגל (2018) - בתפקיד: דקסטר.
ג'ומנג'י: השלב הבא (2019) - בתפקיד: פרופ' שלדון אוברון.
אפולו ½10: הרפתקה בעידן החלל (2022, דיבוב) - בתפקיד: סטנלי
וירד: סיפורו של אל ינקוביק (2022) - בתפקיד: רוברט ווטסון סמית' (אנ')
האחים סופר מריו - הסרט (2023) – בתפקיד: קולו של באוזר.
בורדרלנדס (2024) - בתפקיד: קלאפטראפ.
השדון הלא נכון (אנ') (2024) - בתפקיד סנטה קלאוס/שטן/אשמדאי
מיינקראפט הסרט (2025) - בתפקיד: סטיב.
אנקונדה (2025) - בתפקיד: דאג מקאליסטר
על הקצה (2015) - בתפקיד: אלכס טלבוט
ההיסטוריה המטורפת של העולם – חלק 2 (2023) בתפקיד: יוסיף סטלין.
קומיוניטי (2009)- הופעת אורח בתפקיד: באדי
ג'ק ג'ייקובס הוא קולונל בדימוס בצבא ארצות הברית שעוטר במדליית הכבוד על פעולותיו במלחמת וייטנאם.
היום הוא הפרשן הצבאי של ערוץ החדשות MSNBC.
ג'ק ג'ייקובס נולד ב-2 באוגוסט 1945 בברוקלין, ניו יורק.
ב-1966 לאחר קבלת תוארי ה-B.A וה-M.A מאוניברסיטת ראטגרס שבניו ג'רזי הוא התגייס לצבא כחלק משירותו בעתודה האקדמית של ארצות הברית.
הוא הוסמך כקצין ח"יר בדרגת לוטננט, התנדב לכוחות המוטסים של צבא ארצות הברית, הוסמך כצנחן ושימש כמפקד מחלקה בהדיוויזיה המוטסת ה-82. בהמשך שימש כקצין מבצעים בגדוד חיל רגלים של אוגדת חיל הרגלים ה-7 ומפקד גדוד חיל הרגלים ה-4 של אוגדת חיל הרגלים ה-10 בפנמה.
הוא הוצב בווייטנאם פעמיים, שם שימש יועץ לגדודי חיל הרגלים הווייטנאמים.
ב-1969 הוא עוטר במדליית הכבוד בעבור גבורה יוצאת דופן בשדות הקרב של וייטנאם.
בנוסף הוא עוטר שלוש פעמים בכוכב הארד, פעמיים בכוכב הכסף ופעמיים בלב הארגמן.
ג'ייקובס שירת כמרצה באקדמיה הצבאית הלאומית של ארצות הברית בוסט פוינט ובקולג' הצבאי הלאומי של האוניברסיטה לביטחון לאומי בוושינגטון די.
לאחר שחרורו מהצבא הוא הקים חברת השקעות, שניהלה השקעות בינלאומיות בהיקף של 2.2 מיליארד דולרים ומאוחר יותר נמכרה לדויטשה בנק.
לאחר מכן הוא הקים במשותף חברה דומה עבור חברת ההשקעות ליהמן ברדרס.
הוא חבר במועצה האמריקנית ליחסים בינלאומיים וסגן יושב ראש קרן מדליית הכבוד.
בנוסף הוא יועץ צבאי עבור NBC ו-MSNBC.
ג'ייקובס נשוי ויש לו שני בנים ובת, הוא חי בניו ג'רזי.
"בעבור אבירות ואומץ לב ברורים, בסכנו את חייו מעל ומעבר לדרישות התפקיד.
סרן ג'ק ג'ייקובס (אז סגן), חיל הרגלים, הבדיל את עצמו מהכלל כשהוא שירת בתור עוזר ליועץ הגדוד ה-2 בחטיבת חיל הרגלים ה-16 של אוגדת חיל הרגלים ה-9 בצבא הרפובליקה של וייטנאם.
הגדוד ה-2 התקדם במטרה ליצור מגע עם האויב כאשר לפתע מצא עצמו תחת אש מקלעים ומרגמות כבדה של גדוד וייטקונג שהיה ממוקם בבונקרים מבוצרים.
בזמן שהגדוד התקדם והתארגן להתקפה האש התחזקה ובלמה את התקדמותו, סרן ג'ייקובס שהיה חלק מחוליית הפיקוד של פלוגת החוד זימן והכווין סיוע אווירי כנגד עמדות האויב ובכך איפשר את חידוש ההתקפה אך האש התחזקה שוב וחוליית הפיקוד ספגה נפגעים, ביניהם מפקד הפלוגה.
כתוצאה מכך ההתקפה נפסקה והחיילים החלו להתפזר.
למרות שנפצע מרסיסים של פצצת מרגמה, סרן ג'ייקובס לקח את הפיקוד על הפלוגה, הורה על נסיגה מהעמדות החשופות וייצב מתחם הגנה.
כשדם רב ניגר מהפצעים שבראשו ופוגם בראייתו, סרן ג'ייקובס, בהתעלמות מוחלטת מביטחונו האישי, חזר תחת אש כבדה כדי לפנות יועץ פצוע קשה למקום מבטחים באזור מיוער שם הגיש לו עזרה ראשונה שהצילה את חייו.
לאחר מכן הוא חזר שוב תחת אש אוטומטית כבדה על מנת לפנות את מפקד הפלוגה.
סרן ג'ייקובס המשיך לחלץ את הפצועים ואת נשקם משדות האורז הפתוחים שטופי האש.
ב-3 מקרים שונים, סרן ג'ייקובס נתקל והבריח חוליות וייטקונג שחיפשו אחר חיילים פצועים ונשק כשהוא הורג 3 ופוצע מספר אחרים לבדו.
פעולותיו האמיצות וגבורתו יוצאת הדופן הצילו את חייהם של יועץ אמריקני אחד ו-13 חיילים וייטנאמים.
כתוצאה מפעולותיו הפלוגה חזרה להיות יחידה לוחמת אפקטיבית ומנעה את תבוסת הכוחות הידידותיים לאויב חזק ונחוש.
סרן ג'ייקובס, באמצעות אומץ ואבירות בפעולות שתואמות את המסורת המכובדת ביותר של השירות הצבאי, הביא כבוד רב לעצמו, ליחידתו ולצבא ארצות הברית."
ג'ק באואר הוא הדמות הראשית בסדרת הטלוויזיה האמריקאית 24. דמותו מגולמת על ידי השחקן קיפר סאת'רלנד.
בסדרה באואר הוא סוכן ממשלתי, שעבד במספר תפקידים ממשלתיים: צבא ארצות הברית, כוח דלתא, LAPD ,SWAT ,CIA והיחידה ללוחמה בטרור (CTU) בלוס אנג'לס.
באואר נחשב לסוכן CTU הטוב ביותר.
עבודתו מערבת אותו בניסיונות להציל את ארצות הברית מהתקפות טרור.
למרות מאמציו, לעיתים נאלצים גם קרוביו להיות מעורבים במשימותיו.
באואר נולד בסנטה מוניקה, קליפורניה, ב-18 בפברואר 1966. אביו הוא פיליפ באואר, שהקים ועבד בחברה BXJ טכנולוגיה.
שם אימו של באואר לא ידוע.
יש לו אח אחד בשם גראהם באואר.
אביו תכנן לתת את החברה לג'ק, אך ג'ק לא רצה אותה.
לבאואר יש תואר ראשון באנגלית מאוניברסיטת קליפורניה בלוס אנג'לס ותואר שני בקרימינולוגיה ומשפטים מאוניברסיטת קליפורניה בברקלי.
לאחר מכן התגייס לצבא ארצות הברית.
הוא שירת בחיל הרגלים ועבר הכשרה כלוחם.
בהמשך עבר הכשרה כסייר, קורס צניחה וקורס קציני חי"ר.
באואר התנדב לכוחות המיוחדים ובהמשך שירת גם בכוח דלתא.
באואר פרש מן הצבא לאחר חמש עשרה שנות שירות בדרגת קפטן.
באואר עוטר על גבורתו בשדה הקרב וזכה בין היתר לעיטורי כוכב הכסף ולב הארגמן.
לאחר מכן התגייס למשטרת לוס אנג'לס ושירת בימ"מ.
משם המשיך באואר לשירות בסוכנות הביון המרכזית כאיש האגף לפעולות מיוחדות, ולבסוף הוא גויס ל-CTU על ידי כריסטופר הנדרסון.
באואר מציג מיומנות גבוהה עם נשק וכוח סיבולת מול עינויים.
הוא שולט בשפות ספרדית, רוסית, סרבית וגרמנית.
במשך העונה, אשתו של באואר, טרי (לסלי הופ), ובתו, קים (אלישה קאת'ברט), נחטפו על ידי ויקטור דרייזן, טרוריסט שג'ק חשב שהוא הרג אותו בקוסובו שנתיים לפני כן.
ג'ק היה צריך לעזור למשפחתו, ובו זמנית למנוע ניסיון התנקשות בסנאטור ובמועמד לנשיאות דייוויד פאלמר (דניס הייברסט).
כאשר נודע לג'ק (כחלק ממזימה של דרייזן, כדי שג'ק יבוא אחריו, מנינה מאיירס) שקים נרצחה על ידי דרייזן, הוא הורג אותו ואת חייליו.
כאשר ג'ק חוזר ל-CTU, הסוכנת נינה מאיירס (שרה קלארק) שהתגלתה כמרגלת, רוצחת את טרי (ששמעה חלק מתוכנית הבריחה שלה) ומנסה לברוח אך נתפסת בידי ג'ק.
ג'ק (שעדיין לא מודע למותה של טרי) מתלבט אם להרוג את נינה אך בסוף מוסר אותה לידי ה-C.T.U.
העונה מסתיימת בדמותו של באואר המתאבל כשגופתה של טרי בידיו.
שמונה עשר חודשים לאחר הירצחה של טרי, באואר התבקש ממנהל CTU, ג'ורג' מייסון (קסנדר ברקליי) לחזור ל-CTU במטרה לעצור טרוריסטים שמנסים לפוצץ פצצה גרעינית בארצות הברית.
בהתחלה, ג'ק סירב בגלל מות אשתו ובגלל שביתו לא רצתה שום קשר עמו.
אך לבסוף נשיא ארצות הברית, דייוויד פאלמר, שכנע אותו לחזור ולהציל את המדינה מאסון נוסף.
שלוש שנים מאוחר יותר, ג'ק חזר ממבצע עוקץ סודי שנועד למעצרו של רמון סלזאר, סוחר סמים מקסיקני.
למרות שמבצע העוקץ הצליח וג'ק הצליח לאסור את רמון, ג'ק התמכר לסמים במהלך ניסיונו לשמור על הכיסוי שלו בשהותו במקסיקו.
אחיו של רמון, הקטור, התעקש להחזיק בחיים בג'ק כדי לקנות וירוס קטלני ולמכור אותו לשוק השחור.
ג'ק הצליח לרכוש את אמונו של רמון, אך הוא גילה שיש עוד קונה לווירוס, שאותו ייצגה נינה מאיירס.
הווירוס נקנה על ידי נינה, אך ג'ק הצליח לחטוף ממנה אותו.
ג'ק הרג לבסוף את נינה כאשר הוא ראה שהיא חסרת ערך עבורו.
ג'ק גילה שסטפן סנדרס, סוכן ביון לשעבר שעבד עמו בעבר, הוא העומד מאחורי הפצת הווירוס.
לבסוף, ג'ק וצ'ייס אדמונס (ג'יימס דייל) תפסו את סטפן והוציאו ממנו מידע לגבי הווירוס.
שלושה חודשים אחרי כן, ג'ק פוטר מ-CTU על ידי ארין דריסקול (אלברטה ווטסון).
ג'ק מצא תעסוקה בתור עוזר בכיר לשר ההגנה האמריקני, והתאהב בבתו של השר, אודרי ריינס (קים רייבר).
כאשר ג'ק נקרא ל-CTU במטרה לתפוס את המחבל חביב מרוואן, אודרי הייתה עדה לעינויו של בעלה, פול ריינס, על ידי ג'ק.
מאוחר יותר באותו יום, ג'ק נאלץ לפרוץ לקונסוליה הסינית במטרה להוציא משם מידע על חביב.
במהלך הפעולה נהרג הקונסול, והסינים גילו שג'ק פיקד על המשימה הזו.
בסוף העונה ג'ק, שתכנן להסגיר את עצמו לידי הסינים, ביים את מותו, לאחר שדייוויד פאלמר הזהיר אותו כי הסוכן שנשלח לעצור אותו קיבל פקודות להורגו, כדי שלא יוכל למסור מידע סודי לסינים.
לאחר מותם של מישל דסלר (רייקו איילסוורת'), דייוויד פאלמר וניסיון החיסול של טוני אלמיידה (קרלוס ברנארד) על ידי מתנקשים אלמוניים, ג'ק נאלץ לצאת ממחבואו.
הוא גילה שתוכניתם של המתנקשים הייתה להפליל אותו.
ג'ק הציל את קלואי או'בריאן (מרי לין רייסקוב) מהמתנקשים, ורדף אחרי כריסטופר הנדרסון שהיה האחראי לאירועי היום ורצח, בסופו של דבר, את טוני אלמיידה.
לבסוף, ג'ק תפס והרג אותו על מעורבותו ברצח חבריו.
במהלך העונה בוצעה מתקפה כימית על מטה הCTU.
בסוף היום, ג'ק נחטף על ידי הסינים על מעורבותו ברצח הקונסול שמונה עשר חודשים לפני כן.
20 חודשים אחר כך, ג'ק שוחרר מהכלא הסיני בעקבות בקשת הנשיא ווין פאלמר (די.
ג'ק מגלה שאביו, פיליפ באואר, ואחיו, גראהם באואר, מעורבים באירועי הטרור של אותו יום.
כאשר פיליפ גילה שג'ק ידע על מעורבותו עם המחבלים, הוא לקח את נכדו, ג'וש באואר, ואיים על חייו.
לבסוף, ג'ק הצליח להציל את ג'וש מסבו.
הוא גילה שאודרי נשבתה על ידי הסינים.
כאשר הצליח לשחרר אותה מהם, הוא החליט לנתק איתה קשר, על פי דרישת אביה, שר ההגנה ג'יימס הלר (ווילאם דנביי).
ג'ק ברח למדינה הסאנאגלה במטרה לברוח מממשלת ארצות הברית, שניסתה להעמיד אותו לדין על כמה ממעשיו ב-CTU.
ג'ק עזר לחברו קארל בנטון בבית היתומים שלו.
כשמתרחשת הפיכה צבאית במדינה, נאלץ ג'ק לקחת את היתומים לשגרירות ארצות הברית, במטרה לפנות אותם לארצות הברית, ובסיום אנשי השגרירות עצרו אותו.
ג'ק נשפט על עינויים שביצע בזמן שירותו ב-CTU על ידי הסנאטור, ג'ון מאייר.
במהלך המשפט, סוכנת ה-FBI, רנה ווקר (אנני ורשינג), חילצה אותו כדי שיעבוד עם ה-FBI.
היא גם הודיעה לג'ק שקבוצת טרוריסטים מנסה לחדור למידע ביטחוני מסווג שמי שאחראי למזימה הוא חברו ה"מת", טוני אלמיידה.
לאחר מכן מתברר שטוני עובד עם ביל ביוקאן ועם קלואי או'בריאן כדי לחשוף מזימה בשלטון של הנשיאה טיילור (שרי ג'ונס).
במהלך ההתקפות באותו יום, ג'ק נחשף לגז רעיל והוא הודבק במחלה שעלולה לסיים את חייו בתוך ימים.
קים שמגיעה ללוס אנג'לס כדי להתפייס עם ג'ק מוצאת את עצמה תורמת לו תאי גזע כדי להחלים מהמחלה.
ג'ק החלים מהמחלה, בתו קים התחתנה וילדה לו נכדה.
מטה ה-CTU הוקם מחדש ובראשו עומד מפקד חדש.
קלואי או'בריאן עדיין עובדת שם, אך נכנסה למטה דמות חדשה בשם דנה וולש.
בזמן שהנשיא עומר חסן נמצא בבניין האו"ם בניו יורק מתנקשים מנסים לחסל אותו ללא הצלחה, כדי לגנוב מוטות דלק גרעיניים.
ג'ק גייס לטובתו את סוכנת ה-FBI לשעבר רנה ווקר והם יוצאים למשימה חשאית.
מתגלה שאחיו של הנשיא הוא זה שמבקש במותו, והוא פועל עם המאפיה הרוסית להשגת הדלק הגרעיני.
רנה ווקר נרצחת בידי הרוסים וג'ק יוצא למסע נקמה שמגיע עד נשיא רוסיה שניצל ברגע האחרון.
הסדרה מתחילה בשעה 11:00 ב.
ג'ק מארגן את תפיסתו על ידי ה־CIA כדי לשחרר את קלואי שכלואה אצלם אחרי שהייתה פעילה בקבוצת האקרים אנרכיסטיים.
במקביל, קבוצת טרוריסטים שבראשותה עומדת מרגו אל חרזי, משתלטת בעזרת התקן אלקטרוני על מל"טים אמריקנים מעל לעיר ומאיימת לבצע בעזרתם פיגועי ענק, אלא אם נשיא ארצות הברית ג'יימס הלר יסגיר אליה את עצמו תוך 3 שעות.
היא עושה זאת כדי לנקום את מות בעלה, פעיל, שחוסל על ידי מל"ט אמריקני שנתיים קודם לכן.
בעזרת קלואי, סוכנת ה־CIA קייט מורגן ושאר ה-CIA, ג'ק מזייף את מותו של ג'יימס הלר ומחסל את מרגו אל חרזי.
מתברר כי ההתקן נבנה עבור צ'נג ז'י, סוכן מודיעין סיני נמלט, שעובד עבור ה.
ג'ק מנסה ללכוד את צ'נג כדי לתפוס את ההתקן וכדי לנקום בו על שעינה אותו ואת אודרי בין עונה 5 ל־6. צ'נג משתמש באודרי כבת ערובה כדי למנוע מג'ק לרדוף אחריו, במהלך הניסיון לחלצה, היא מתה במקום.
קלואי נלקחת כבת ערובה על ידי הרוסים, וג'ק מוסר את עצמו לידיהם בתמורה לשחרורה.
ג'ון דניס "ג'ק" באטלר היה כדורגלן אנגלי.
באטלר נולד בקולומבו (כיום בסרי לנקה) לזוג אנגלי, ובילדותו חזר להתגורר עם הוריו בבריטניה.
כשחקן נוער הוא הופיע במדי דרטפורד ופולהאם ת'רסדיי, לפני שחתם בפולהאם ב-1913 ועבר לארסנל ב-1914. בעונתו הראשונה בארסנל הוא שיחק בקבוצת המילואים של המועדון, ולאחר מכן פרצה מלחמת העולם הראשונה.
באטלר התגייס לארטילריה המלכותית, שירת בצרפת בזמן המלחמה, וחזר לארסנל עם תום המלחמה.
בזמן חזרתו באטלר היה בגיל המתאים לשחק בסגל הבוגר, ולאחר חידוש משחקי הכדורגל המקצועניים הוא ערך את הופעת הבכורה שלו ב-15 בנובמבר 1919 נגד בולטון וונדררס.
בתחילת הקריירה שלו בבוגרים הוא שיחק בתפקיד קשר מרכזי; הוא התחרה על חולצת ההרכב הראשון עם המגנים המרכזיים כריס באקלי ואלכס גרהאם, אך בעונת 1924/1925 הפך לשחקן קבוע, ובאותה עונה שיחק בכל משחקי המועדון בליגה מלבד שלושה.
ב-8 בדצמבר 1924 הוא ערך את הופעתו הראשונה והיחידה במדי נבחרת אנגליה במשחק נגד נבחרת בלגיה.
למרות שבאטלר שיחק בצורה משביעת רצון בעמדה זו החליט המאמן הרברט צ'פמן להחליפו בהרבי רוברטס בעונת 1929/1930.
באטלר עזב את ארסנל בקיץ 1930. הוא שיחק ב-296 משחקים במדי המועדון, והבקיע שמונה שערים.
הוא הצטרף לטורקי יונייטד למשך שתי עונות, ולאחר מכן עבר לאמן את המועדון הבלגי רויאל דארינג.
באטלר אימן את נבחרת בלגיה במונדיאל 1938, ולא הצליח לעבור עם נבחרתו את הסיבוב הראשון.
ג'ון ריצ'רד "ג'ק" גרינוול היה כדורגלן ומאמן כדורגל אנגלי שהתפרסם כשהיה שחקן ומאמן בברצלונה.
גרינוול שיחק במדי קרוק טאון, קבוצה מצפון מזרח אנגליה, ובברצלונה בתחילת המאה ה-20. את הבכורה בברצלונה ערך ב-1912 במשחק מול נבחרת ספרד.
גרינוול היה שותף לזכיית הקבוצה באליפות קטלוניה פעמיים, בעונות 1912/1913 ו-1915/1916. בנובמבר 1913 כבש שער בניצחון ברצלונה 0 - 7 על יריבתה ריאל מדריד בביתה, יריבות שלימים תיוודע בשם "הקלאסיקו".
הוא פרש ממשחק ב-1916, כשלרשותו 96 הופעות ו-12 שערים במדי ברצלונה, ולאחר שג'ון בארו פוטר ממשרת האימון באותה שנה, מונה על ידי נשיא המועדון ז'ואן גאמפר להיות מאמנה הרשמי הראשון של ברצלונה.
הוא אימן את הקבוצה שבע שנים רצופות, עד 1924, למרות קריאות אוהדים שיפוטר משום שניסה להציב את פאולינו אלקנטרה בעמדת הבלם.
הוא היה אחראי על הקבוצה בתחילת עידן הזהב הראשון שלה.
תחתו שיחקו כדורגלנים מפורסמים כגון ריקארדו סאמורה וז'וזפ סמיטייר שגרינוול היה האחראי על הבאתם, ואלקנטרה, אמילי סאז'י-ברבה ופרנץ פלאטקו.
הקבוצה זכתה עם גרינוול כמאמן בחמש אליפויות קטלוניה ופעמיים בגביע המלך.
בעקבות סכסוך עם ההנהלה ב-1924, עזב גרינוול את המועדון ועבר לקבוצה השנייה מהעיר ברצלונה - אספניול.
הוא היה מאמנה בעונה הראשונה של לה ליגה, בה הקבוצה לא הצליחה וסיימה במקום השביעי בלבד.
עם זאת, עונה זו הייתה הצלחה במסגרות האחרות - אספניול זכתה באליפות קטלוניה ולראשונה בגביע המלך ב-1929, לאחר ניצחונות על האלופה ברצלונה בחצי הגמר ועל ריאל מדריד בגמר.
גרינוול עזב את הקבוצה בתום העונה הבאה, שהסתיימה ללא זכייה בתארים.
ב-1931 שב גרינוול לברצלונה בזכות שכנוע של נשיא המועדון.
הוא אימן את מועדונו הקודם במשך שנתיים, בהן התואר היחיד שבו זכה המועדון היה אליפות קטלוניה ב-1932.
בסוף עונת 1932/1933 הצטרף לוולנסיה.
בליגה, סיימה הקבוצה במקום השביעי.
גרינוול הוביל את הקבוצה לזכייה ב'אליפות ולנסיה' ולגמר הגביע הספרדי.
בגמר הפסידה ולנסיה 2-1 לריאל מדריד, ששיחקו בה חבריו בברצלונה בעבר, סמיטייר וסאמורה.
ב-1939 עבר לפרו, שם אימן הן את אוניברסיטריו דה דפורטס והן את הנבחרת הלאומית.
גרינוול עזר לקבוצה לזכות באליפות ליגת העל הפרואנית, ולנבחרת לזכות בקופה אמריקה של אותה שנה שנערכה על אדמת פרו.
בטורניר השתתפו חמש נבחרות בלבד - נבחרת צ'ילה, נבחרת אקוודור, נבחרת פרגוואי, פרו ונבחרת אורוגוואי.
בטורניר שיחקו כל הנבחרות אחד כנגד השנייה.
נבחרות פרו ואורוגוואי נפגשו במחזור החמישי לאחר ששתיהן צברו שלושה ניצחונות, לכן המפגש נחשב למשחק הגמר של הטורניר.
במשחק ניצחה נבחרת פרו 2 - 1, ובכך זכתה באליפות.
ג'ק דבנפורט הוא שחקן אנגלי, המוכר בשל תפקידיו בסדרות הטלוויזיה "החיים האלה", "זיווגים", "סווינגטאון", "הבזק לעתיד" וסמאש, ובסדרת סרטי "שודדי הקאריביים".
דבנפורט, בנם של השחקנים נייג'ל דבנפורט ומריה אייטקן, גדל בתחילה באיביזה.
לאחר גירושי הוריו, כשהיה בן 7, נשלח לפנימייה באוקספורד.
הוא כלל לא התכוון לעסוק במשחק, אך לאחר שנת לימודיו הראשונה בצ'לטנהאם קולג' שבצ'לטנהאם, לקח קורס דרמה, ובמאי שהתרשם מכישוריו הציע לו לעבוד איתו בתיאטרון הלאומי הוולשי, וכך עשה.
עם זאת, עדיין לא ראה בכך ייעוד, והוא החל ללמוד קולנוע וספרות אנגלית באוניברסיטת מזרח אנגליה בנוריץ', במטרה להשתלב בתחום הקולנוע.
לאחר סיום לימודיו פנה בעצת אמו לג'ון קליז, במטרה להשתלב בצוות ההפקה של סרט הקולנוע "חיות רעות", בו עתידה הייתה לשחק.
קליז העביר את מכתבו דווקא למלהקי הסרט, וכך קיבל גם דבנפורט תפקיד קטן בסרט.
לאחר מכן, מצא לעצמו סוכן, ולוהק לגלם את תפקידו של מיילס סטיוארט בסדרת הדרמה "החיים האלה" בהפקת ה-BBC, ששודרה בשנים 1997-1996.
בהמשך גילם דבנפורט תפקידים רבים נוספים בקולנוע, הבולטים שבהם סרטי הקולנוע "הכישרון של מר ריפלי" (1999), בו גילם את דמותו של פיטר סמית'-קינגסלי, סרט הטלוויזיה "המסתורין של וייוורן" בכיכובה של נעמי ווטס, וסדרת סרטי "שודדי הקאריביים" (בין 2003 ל-2007), בה גילם את דמותו של ג'יימס נורינגטון.
בטלוויזיה בלט בקומדיה "זיווגים" (2000–2004), בה גילם את דמותו של סטיב, שנחשב לדמות הנורמלית, השפויה והרציונלית מבין הגברים בסדרה ובסדרת הדרמה האמריקנית בהפקת ה-CBS "סווינגטאון" (2008), בה גילם את דמותו של ברוס מילר.
בשנת 2009 השתתף בסדרת המדע הבדיוני "הבזק לעתיד" כשהוא מגלם את לויד סימקו.
בשנת 2011, השתתף בקליפ לשיר Called Out in the Dark, של להקת הרוק אלטרנטיבי, Snow Patrol.
בשנת 2012 החל להשתתף בסדרה "סמאש", המשודרת ברשת NBC.
בשנת 2017 שיחק בקומדיה הרומנטית "החתונה" לצידם של גלן קלוז וג'ון מלקוביץ'.
באותה שנה שיחק בתפקיד של פיטר קינג בסדרת טלוויזיה הקומית "מפורסם כמו לבן" של רשת Showtime שבוטלה לאחר עונה אחת.
בשנת 2019 שיחק בסדרה "למה נשים רוצחות" ברשת CBS, לצידן של לוסי לו וג'יניפר גודווין.
שיחק גם בסדרה "תוכנית הבוקר" ברשת אפל TV פלוס.
בשנת 2022 החל לככב בסדרת הטלוויזיה הקומית "10 אחוז" מבית פריים וידאו.
בשנת 2023 שיחק בדמותו של ניילס האדלי בעונה השנייה של סדרת הפשע-אמיתי "ד"ר מוות" ששודרה בשירות הסטרימינג של Peacock.
דבנפורט נשוי לשחקנית הסקוטית מישל גומז.
בתחילת 2010 נולד בנם הבכור, הארי.
בנוסף למשחק, עוסק דבנפורט מעת לעת גם בקריינות של תוכניות טלוויזיה ופרסומות.
סר ג'ון (ג'ק) רנקין גודי Rankine Goody; 27 ביולי 1919 - 16 ביולי 2015) היה אנתרופולוג חברתי בריטי.
שימש כפרופסור באוניברסיטת קיימברידג' ונבחר כעמית באקדמיה הבריטית ב-1976, והיה חבר חוץ של האקדמיה הלאומית למדעים (ארצות הברית).
גודי גדל בוולווין גרדן סיטי, שם הוא למד בבית ספר סנט אלבן.
הוא נרשם לסנט ג'ון קולג' באוניברסיטת קיימברידג' על מנת ללמוד ספרות אנגלית ב-1938, שם הוא התוודע לאינטלקטואלים שמאלנים כמו אריק הובסבאום.
הוא נלחם בצפון אפריקה במלחמת העולם השנייה, נשבה בידי הגרמנים ושהה שלוש שנים כשבוי מלחמה במחנות מעצר.
אחרי שקרא את הספר Golden Bough של פרייזר ואת ויר גורדון צ'ילד, הוא עבר ללמוד ארכאולוגיה ואנתרופולוגיה והוא סיים את לימודיו האקדמיים ב-1946. לאחר עבודת שדה ב-Gonja בצפון גאנה, הפנה גודי את מוקד מחקריו באופן הולך וגובר למחקר השוואתי של אירופה, אפריקה ואסיה.
בין 1954 ל-1984 הוא לימד אנתרופולוגיה חברתית באוניברסיטת קיימברידג' ושירת כפרופסור המופקד על קתדרה ויליאם וייס לאנתרופולוגיה חברתית בין 1973 ל-1984. הוא נבחר כעמית באקדמיה הבריטית ב-1976 וגם קיבל תואר אבירות מהמלכה.
הוא נשא את הרצאות לוס באוניברסיטת ייל בסתיו 1987.
גודי היה חלוץ באנתרופולוגיה השוואתית של האוריינות, ניסה לאמוד את התנאים המוקדמים שהביאו והשפיעו על הכתיבה כמו הטכנולוגיה.
הוא גם כתב רבות על ההיסטוריה של המשפחה ועל האנתרופולוגיה של הירושה.
בשנותיו האחרונות הוא כתב על האנתרופולוגיה של הפרחים והאוכל.
ג'ק גודי הסביר מבנה חברתי ושינוי חברתי בעיקר במונחים של שלושה גורמים עיקריים.
הראשון הוא התפתחות צורות של חקלאות אינטנסיבית שאפשרו צבירת עודפים – עודפים מסבירים היבטים רבים של פרקטיקות תרבותיות החל מנישואים להלוויות כמו גם את ההבדל בין החברות האפריקניות לאירואסיאתיות.
שנית, הוא הסביר שינוי חברתי במונחים של עיור וגידול במוסדות הבירוקרטיים שהתאימו או ביטלו צורות מסורתיות של ארגון חברתי, כמו המשפחה או השבט, הוא מזהה תרבויות כ"תרבות הערים".
ושלישית, הוא ייחס משקל רב לטכנולוגיות של תקשורת כמו כלים של פסיכולוגיה ושינוי חברתי.
הוא קישר את ראשית הקריאה עם משימות של ניהול עודפים ובמאמר חשוב עם אלן וואט (Ian Watt) (Goody and Watt, 1963), הוא פיתח את הטיעון שעליית המדע והפילוסופיה ביוון הקלאסית תלויים במידה רבה בהמצאת שיטת כתב יעילה, האלפבית.
מכיוון שניתן להתייחס לגורמים אלה לכל מערכת חברתית מודרנית או לשינויים שיטתיים במהלך הזמן, עבודתו רלוונטית לדיסציפלינות רבות.
ג'ייקוב אהרון גלמן (במקור Jacob Aaron Gellman, באנגלית: Jack Gilford; 25 ביולי 1908 – 4 ביוני 1990) היה שחקן יהודי-אמריקאי מועמד לשני פרסי אמי, שני פרסי טוני, פרס אוסקר לשחקן המשנה הטוב ביותר ופרס גלובוס הזהב לשנת 1973 על הופעתו בסרט "להציל את הנמר".
גילפורד נולד במזרח מנהטן וגדל בשכונת ברוקלין.
בן למהגרים יהודים רומנים; סופיה, בעלת מסעדה ואהרון גלמן.
לגילפורד היו שני אחים; מבוגר יותר - מארי וצעיר - נת'ניאל.
גילפורד נהג להופיע כקומיקאי ומנחה בערבי חובבים והתגלה על ידי הקומיקאי היהודי מילטון ברל כאשר עבד בבית מרקחת.
החיקויים והבעות הפנים המוזרות עליהם עבד עזרו לו להתבלט ויצרו סביבו עניין.
גילפורד החל את דרכו כשחקן בשנות ה-40, בתיאטרון, בקולנוע ובטלוויזיה.
התפרסם לראשונה בברודוויי במחזמר "דבר מצחיק קרה לי בדרך לפורום בו שיחק את הייסטרווי, עבד הסנטור הרומאי סנקס, עליו היה מועמד לפרס הטוני.
בקולנוע התפרסם לראשונה באותו תפקיד בגרסה הקולנועית המצליחה של המחזה, אותה ביים ריצ'רד לסטר.
גילפורד היה מועמד לפרס הטוני בפעם השנייה על הופעתו במחזה "קברט"
שיחק לאחר מכן בפרודיית המלחמה הקולנועית שהתבססה על הרומן "מלכוד 22" בתפקיד החובש הצבאי ד"ר דניקה.
גילפורד גילם בשנת 1973 את פיל גרין, שותפו העסקי של איש העסקים הארי סטונר (ג'ק למון) בדרמה של ג'ון ג.
על הופעתו זו הי מועמד לפרס אוסקר לשחקן המשנה הטוב ביותר ולפרס גלובוס הזהב.
ב-1985 הופיע בקומדיה של רון הווארד, "קוקון", בתור ברני לפקוביץ' הקשיש הפסימי שמסרב לשחות בבריכת השחייה הקסומה וחזר על התפקיד גם בסרט ההמשך "קוקון 2: החזרה".
לקראת סוף הקריירה שלו היה גילפורד מועמד לפרסי אמי על הופעות אורח שעשה בקומדיית המצבים הטלוויזיונית "בנות הזהב" ובסדרת הדרמה "שלושים ומשהו".
גילפורד היה נשוי במשך כ-39 שנים לשחקנית ולפעילה החברתית מדליין לי אותה הכיר כשהנחה מפגשים פוליטיים בהם הייתה שותפה.
הזוג גידל ביחד שלושה ילדים, שניים משותפים ובת אחת מנישואיה הקודמים של לי.
גילפורד נפטר בביתו שבגריניץ' וילג' בשנת 1990 כשהוא בן 81 מסרטן הקיבה.
הוא קבור בבית הקברות היהודי "מאונט הברון" שברובע קווינס, ניו יורק לצד אשתו היהודייה פולנייה שנפטרה ב-2008.
דבר מצחיק קרה לי בדרך לפורום (1966)
אנה לכוח האין סופי (1983)
ג'ון ארתור "ג'ק" ג'ונסון Johnson; 31 במרץ 1878 – 10 ביוני 1946) היה מתאגרף אמריקאי אלוף העולם הבלתי מעורער באגרוף במשקל כבד, והמתאגרף השחור הראשון שזכה בתואר.
ג'ונסון נולד בגלווסטון שבטקסס בשנת 1878 להנרי וטינה ג'ונסון, זוג עבדים משוחררים.
בגיל 11 עזב את הלימודים לטובת עבודות מזדמנות.
הוא התוודע לאגרוף במהלך עבודתו באולם ספורט, והחל להתאגרף בקרבות אגרוף מאולתרים בנערותו.